text: Stem: Cessez Mortels de Souspirer, &c.
  LEght af u vreucht,
  En staeckt gheneught,
  Midts dat ons heden is benomen
  Een waerde blom
  Die Wellekom
  
  Sal wesen daer zy nu zal komen,
  Die oock haer aenghename Geest
  Ons stadigh is een vreucht gheweest.
  2 Ach! 't was te vroegh
  Dat men haer droegh
  Soo haest van hier int duyster aerde,
  En liet in rouw
  Een droeve Vrouw,
  Die 't aenghename beelt eerst baerde,
  Ja die oock was haer vaders vreucht,
  En Broeders streckte tot geneught.
  3 Ha Isabel
  V Geest is wel
  Van God ghetoghen, hier nae boven
  Dan tijt noch stont
  Sal uyt ons mont,
  V deughden zijn, maer stadigh loven
  En altijdt dencken soete Maeght,
  Wat lof en eer ghy mede draeght.
  Gode geeft hem rust ,, Die 't eeuwigh lust,
  P. Coesaert